CELEX: 31991R0728
Language: el
Date: 1991-03-21 00:00:00
Title: Κανονισμός (ΕΟΚ) αριθ. 728/91 του Συμβουλίου της 21ης Μαρτίου 1991 για την τροποποίηση του κανονισμού (ΕΟΚ) αριθ. 1514/76 περί εισαγωγών ελαιολάδου, καταγωγής Αλγερίας

Avis juridique important

|

31991R0728

Κανονισμός (ΕΟΚ) αριθ. 728/91 του Συμβουλίου της 21ης Μαρτίου 1991 για την τροποποίηση του κανονισμού (ΕΟΚ) αριθ. 1514/76 περί εισαγωγών ελαιολάδου, καταγωγής Αλγερίας  

Επίσημη Εφημερίδα αριθ. L 080 της 27/03/1991 σ. 0001 - 0001

ΚΑΝΟΝΙΣΜΟΣ ( ΕΟΚ ) αριθ . 728/91 ΤΟΥ ΣΥΜΒΟΥΛΙΟΥ  της 21ης Μαρτίου 1991  για την τροποποίηση του κανονισμού ( ΕΟΚ ) αριθ . 1514/76 περί εισαγωγών ελαιολάδου, καταγωγής ΑλγερίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι το άρθρο 16 και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας ( 1 ) προβλέπουν, κατά την εισαγωγή, στην Κοινότητα, ελαιολάδου των κωδικών ΣΟ 1509 10 10, 1509 10 90 και  1510 00 10, και υπό την προϋπόθεση ότι αυτή η χώρα εισπράττει ειδικό φόρο κατά την εξαγωγή, κατ' αποκοπή μείωση 0,60 Ecu ανά 100 χιλιόγραμμα της εισφοράς που αντιστοιχεί στο ποσό του ειδικού φόρου, μέχρι 12,09 Ecu ανά 100 χιλιόγραμμα, για τη μείωση που  προβλέπεται στο προαναφερόμενο άρθρο, και 12,09 Ecu ανά 100 χιλιόγραμμα για το πρόσθετο ποσό που προβλέπεται στο προαναφερόμενο παράρτημα Β -  ότι ο κανονισμός ( ΕΟΚ ) αριθ . 1514/76 ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 4014/88 ( 3 ), έθεσε σε εφαρμογή την προαναφερόμενη συμφωνία -  ότι τα συμβαλλόμενα μέρη συμφώνησαν, με ανταλλαγή επιστολών, να καθορίσουν το πρόσθετο ποσό σε 12,09 Ecu ανά 100 χιλιόγραμμα για την περίοδο από 1ης Νοεμβρίου 1987 μέχρι 31 Δεκεμβρίου 1991 -  ότι πρέπει να τροποποιηθεί ανάλογα ο κανονισμός ( ΕΟΚ ) αριθ . 1514/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 1 του κανονισμού ( ΕΟΚ ) αριθ . 1514/76, το στοιχείο β ) αντικαθίσταται από το ακόλουθο κείμενο :  "β ) κατά ποσό ίσο με εκείνο του ειδικού φόρου κατά την εξαγωγή που εισπράττεται από την Αλγερία για το λάδι αυτό, εντός του ορίου των 12,09 Ecu ανά 100 χιλιόγραμμα - το ποσό αυτό προσαυξάνεται από 1ης Νοεμβρίου 1987 μέχρι 31 Δεκεμβρίου 1991 κατά 12,09  Ecu ανά 100 χιλιόγραμμα ."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Μαρτίου 1991 . Για το Συμβούλιο  Ο Πρόεδρος  G . WOHLFART  ( 1 ) ΕΕ αριθ . L 263 της 27 . 9. 1978, σ . 2 . ( 2 ) ΕΕ αριθ . L 169 της 28 . 6 . 1976, σ . 24 . ( 3 ) ΕΕ αριθ . L 358 της 27 . 12 . 1988, σ . 1 .